CHEWA พุ่งกระฉูด 17% นิวไฮรอบ 1 ปี 3 เดือน ปักธงรายได้ปีนี้โต 2.5 พันลบ.
CHEWA พุ่งกระฉูด 17% นิวไฮรอบ 1 ปี 3 เดือน ปักธงรายได้ปีนี้โต 2.5 พันลบ.
5 มี.ค. 2564

ผู้สื่อข่าวรายงานว่า บริษัท ชีวาทัย จำกัด (มหาชน) หรือ CHEWA  ณ เวลา 11.49 น. อยู่ที่ระดับ 0.61 บาท บวก 0.09 บาท หรือ 17.31% ด้วยมูลค่าซื้อขาย 16.59 ล้านบาท ราคาหุ้นพุ่งแรงในรอบ 1 ปี 3 เดือน โดยเทียบตั้งแต่หุ้นยืนที่ระดับ 0.63 บาท เมื่อวันที่ 13 พ.ย.62

นายบุญ ชุน เกียรติ กรรมการผู้จัดการ บริษัท ชีวาทัย จำกัด (มหาชน) หรือ CHEWA เปิดเผยว่า บริษัทวางเป้าหมายรายได้รวมในปี 2564 ไว้ที่ 2,500 ล้านบาท เติบโตจากปีก่อนที่มีรายได้รวม 1,643.32 ล้านบาท จากการทยอยส่งมอบโครงการอย่างต่อเนื่อง ซึ่งบริษัทมองว่าความต้องการในตลาดคอนโดมิเนียมยังคงฟื้นตัวอย่างต่อเนื่อง ขณะที่แนวโน้มความต้องการในตลาดแนวราบก็เพิ่มขึ้นเช่นกัน และเชื่อว่าจะยังคงมีความต้องการเพิ่มขึ้นในช่วง 2 ปีนี้
ทั้งนี้ ณ สิ้นปี 2563 บริษัทมียอดขายรอโอน (Backlog) ในมือมูลค่ารวม 2,178 ล้านบาท จะทยอยโอนกรรมสิทธิ์ในปี 2565 จำนวน 1,611 ล้านบาท ส่วนที่เหลือ 567 จะทยอยรับรู้ในปี 2565 โดย Backlog ทั้งหมด แบ่งเป็น จากโครงการแนวราบสัดส่วน 7% และเป็น Backlog จากโครงการคอนโดมิเนียมสัดส่วน 93%
โดยในช่วงไตรมาส 1/2564 จะมีการรับรู้ Backlog ประมาณ 500 ล้านบท จากโครงการ ชีวาทัย เรสซิเดนซ์ ทองหล่อ  เป็นคอนโดมิเนียม 130 ยูนิต มูลค่าโครงการ 1,000 ล้านบาท ซึ่งสร้างเสร็จใหม่ในเดือนมกราคม 2564 ที่ผ่านมา และในช่วงปลายเดือนมีนาคมนี้ โครงการ ชีวาทัย ฮอลล์มาร์ค ลาดพร้าว-โชคชัย 4  ซึ่งเฟส 1 เป็นคอนโดมิเนียม 435 ยูนิต มูลค่าโครงการ 1,100 ล้านบาท จะสร้างเสร็จและเริ่มทยอยส่งมอบเช่นกัน
นอกจากนี้ ล่าสุดบริษัทยังมีสินค้าพร้อมขาย (Inventory) ในมือรวมมูลค่า 3,500 ล้านบาท จาก 15 โครงการที่อยู่ระหว่างการพัฒนา โดยหลัก ๆ ยังคงเป็นสินค้าจากโครงการคอนโดมิเนียม อย่างไรก็ตาม ในปี 2564 บริษัทไม่มีแผนการเปิดตัวโครงการใหม่ ๆ เนื่องจากยังมี Inventory ที่เพียงพอสำหรับการขาย
สำหรับกลยุทธ์หลักในปี 2564 ประกอบด้วย
นายบุญ ชุน เกียรติ กล่าวอีกว่า ในปี 2564 เป็นปีที่ CHEWA ก่อตั้งครบ 13 ปี บริษัทจึงได้จัดแคมเปญฉลองครบรอบ 13 ปี ตลอดทั้งปี โดยลูกค้าที่ทำการจองและโอนกรรมสิทธิ์โครงการจะมีสิทธิ์ลุ้นรับเงินฝากรวมกว่า 13 ล้านบาท ซึ่งจะจับรางวัลทุกวันที่ 9 ของทุกเดือน และจะประกาศผลทุกวันที่ 13 ของทุกเดือน ทั้งนี้ บริษัทจะจับรางวัลทุกเดือนเป็นระยะเวลา 10 เดือน ประกอบด้วย รางวัลเงินสด 1 ล้านบาท 1 รางวัลต่อเดือน และรางวัล Gift Voucher มูลค่า 30,000 บาท 12 รางวัลต่อเดือน